Document ID: 32010R0997

A BIZOTTSÁG 997/2010/EU RENDELETE
(2010. november 5.)
egyes vadon élő állat- és növényfajok példányainak az Unióba történő behozatala felfüggesztéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vadon élő állat- és növényfajok számára kereskedelmük szabályozása által biztosított védelemről szóló, 1996. december 9-i 338/97/EK tanácsi rendeletre (1) és különösen annak 19. cikke (2) bekezdésére,
a Tudományos Felülvizsgálati Csoporttal folytatott konzultációt követően,
mivel:
(1)
A 338/97/EK rendelet 4. cikkének (6) bekezdése úgy rendelkezik, hogy a Bizottság az említett bekezdés a)-d) pontjában megállapított feltételekkel összhangban korlátozhatja egyes fajoknak az Unióba történő behozatalát. A vadon élő állat- és növényfajok számára kereskedelmük szabályozása által biztosított védelemről szóló 338/97/EK tanácsi rendelet végrehajtására vonatkozó részletes szabályok megállapításáról szóló, 2006. május 4-i 865/2006/EK bizottsági rendelet (2) végrehajtási rendelkezéseket állapít meg e korlátozásokra vonatkozóan.
(2)
Az egyes vadon élő állat- és növényfajok példányai Közösségbe történő behozatalának felfüggesztéséről szóló, 2009. április 30-i 359/2009/EK bizottsági rendelet (3) meghatározza azoknak a fajoknak a jegyzékét, amelyeknek fel van függesztve az Unióba történő behozatala.
(3)
Naprakész információk alapján a Tudományos Felülvizsgálati Csoport arra a következtetésre jutott, hogy a 338/97/EK rendelet A. és B. mellékletében felsorolt egyes fajok természetvédelmi helyzetét súlyosan veszélyezteti, ha egyes származási országokból az Unióba történő behozataluk nem kerül felfüggesztésre. Ezért a következő fajok behozatalát fel kell függeszteni:
-
Cuora amboinensis Vietnamból;
-
Cuora galbinifrons Laoszból és Vietnamból;
-
Dendrobium nobile Laoszból.
(4)
A Tudományos Felülvizsgálati Csoport a legfrissebb rendelkezésre álló információk alapján arra a következtetésre jutott, hogy a következő fajoknak az Unióba történő behozatalát nem szükséges a továbbiakban felfüggeszteni:
-
Ovis ammon nigrimontana (vadásztrófeák) Kazahsztánból;
-
Leucopternis occidentalis Ecuadorból és Peruból;
-
Hexaprotodon liberiensis Bissau-Guineából, Elefántcsontpartból és Sierra Leonéből;
-
Hippopotamus amphibius a Kongói Demokratikus Köztársaságból és Malawiból;
-
Chrysocyon brachyurus Bolíviából és Peruból;
-
Eupleres goudotii, Fossa fossana, Anas bernieri, Mantella baroni, Mantella aff. baroni, Mantella cowanii, Mantella haraldmeieri, Mantella laevigata, Mantella madagascariensis, Mantella manery, Mantella nigricans és Mantella pulchra Madagaszkárból;
-
Leopardus colocolo és Leopardus pajeros Chiléből;
-
Leptailurus serval Algériából;
-
Prionailurus bengalensis Kínából (Makaó);
-
Cynogale bennettii Bruneiből, Indonéziából, Kínából, Malajziából és Thaiföldről;
-
Equus zebra hartmannae Angolából;
-
Myrmecophaga tridactyla Belize-ből és Uruguayból;
-
Alouatta macconnelli Trinidad és Tobagóból;
-
Ateles paniscus, Chalcostigma olivaceum, Heliodoxa rubinoides, Buteo albonotatus, Buteo platypterus, Forpus xanthops, Pionus chalcopterus, Otus roboratus, Pseudoscops clamator, Pulsatrix melanota és Podocnemis sextuberculata Peruból;
-
Lagothrix cana és Varanus yemenensis az elterjedési területük szerinti valamennyi államból;
-
Cebus capucinus Belize-ből;
-
Cercocebus atys Ghánából;
-
Cercopithecus ascanius Burundiból;
-
Cercopithecus cephus a Közép-afrikai Köztársaságból;
-
Cercopithecus dryas, Glaucidium capense és Phodilus prigoginei a Kongói Demokratikus Köztársaságból;
-
Cercopithecus pogonias és Cercopithecus preussi Egyenlítői-Guineából és Kamerunból;
-
Colobus polykomos Elefántcsontpartból;
-
Colobus vellerosus Elefántcsontpartból és Ghánából;
-
Macaca arctoides Indiából, Malajziából és Thaiföldről;
-
Macaca assamensis Nepálból;
-
Macaca fascicularis Bangladesből és Indiából;
-
Macaca leonina, Ratufa bicolor, Psittacula roseata és Strix uralensis davidi Kínából;
-
Macaca maura, Macaca nigra, Macaca nigrescens, Macaca ochreata, Macaca pagensis, Goura cristata, Goura scheepmakeri, Goura victoria, Spizaetus bartelsi, Cacatua sanguinea, Lorius domicella, Alisterus chloropterus chloropterus, Eclectus roratus, Psittacula alexandri, Tanygnathus gramineus, Ninox rudolfi, Otus angelinae, Tyto inexspectata, Tyto nigrobrunnea, Tyto sororcula, Ornithoptera tithonus, Troides andromache (vad és fogságban felnevelt példányok) és Tridacna gigas Indonéziából;
-
Papio anubis Líbiából;
-
Papio papio Bissau-Guineából;
-
Procolobus verus Beninből, Elefántcsontpartból, Ghánából, Sierra Leonéból és Togóból;
-
Trachypithecus phayrei Indiából, Kambodzsából és Kínából;
-
Trachypithecus vetulus Srí Lankából;
-
Galago demidoff Burkina Fasóból és a Közép-afrikai Köztársaságból;
-
Galago granti Malawiból;
-
Arctocebus aureus Gabonból és a Közép-afrikai Köztársaságból;
-
Nycticebus pygmaeus Kambodzsából és Laoszból;
-
Chiropotes chiropotes, Chiropotes israelita, Chiropotes satanas, Chiropotes utahickae, Nannopsittaca panychlora, Pyrrhura leucotis, Touit melanonotus, Touit surdus és Eunectes deschauenseei Brazíliából;
-
Ratufa affinis és Ketupa ketupu Szingapúrból;
-
Balaeniceps rex Zambiából;
-
Buceros rhinoceros Thaiföldről;
-
Tauraco corythaix, Agapornis fischeri (fogságban felnevelt példányok) és Python sebae Mozambikból;
-
Tauraco fischeri, Agapornis lilianae, Poicephalus cryptoxanthus, Poicephalus meyeri, Poicephalus rufiventris, Bubo vosseleri, Gongylophis colubrinus és Stigmochelys pardalis Tanzániából;
-
Tauraco macrorhynchus, Terathopius ecaudatus és Strix woodfordii Guineából;
-
Tauraco porphyreolopha Ugandából;
-
Accipiter brachyurus, Tyto aurantia, Tyto manusi, Varanus bogerti és Varanus telenesetes Pápua Új-Guineából;
-
Accipiter gundlachi és Aratinga euops Kubából;
-
Accipiter imitator és Nesasio solomonensis Pápua Új-Guineából és a Salamon-szigetekről;
-
Buteo galapagoensis, Pyrrhura albipectus, Pyrrhura orcesi, Conolophus pallidus és Conolophus subcristatus Ecuadorból;
-
Buteo ridgwayi a Dominikai Köztársaságból és Haitiból;
-
Erythrotriorchis radiatus, Lophoictinia isura, Polytelis alexandrae és Varanus keithhornie Ausztráliából;
-
Gyps coprotheres Mozambikból, Namíbiából és Szváziföldről;
-
Harpyopsis novaeguineae Indonéziából és Pápua Új-Guineából;
-
Falco deiroleucus Belize-ből és Guatemalából;
-
Falco fasciinucha Botswanából, a Dél-afrikai Köztársaságból, Etiópiából, Kenyából, Malawiból, Mozambikból, Szudánból, Tanzániából, Zambiából és Zimbabwéből;
-
Falco hypoleucos Ausztráliából és Pápua Új-Guineából;
-
Micrastur plumbeus Ecuadorból és Kolumbiából;
-
Polyplectron schleiermacheri Indonéziából és Malajziából;
-
Anthropoides virgo Szudánból;
-
Balearica regulorum Angolából, Lesothóból, Malawiból, Mozambikból, Namíbiából, Ruandából, Szváziföldről és Ugandából;
-
Pitta nympha Bruneiből, Dél-Koreából, Észak-Koreából, Indonéziából, Japánból, Kínából és Malajziából;
-
Pycnonotus zeylanicus Malajziából;
-
Charmosyna aureicincta a Fidzsi-szigetekről;
-
Trichoglossus johnstoniae, Prioniturus luconensis, Bubo philippensis, Otus fuliginosus, Otus longicornis, Otus mindorensis és Otus mirus a Fülöp-szigetekről;
-
Agapornis pullarius Angolából és Kenyából;
-
Amazona agilis és Amazona collaria Jamaicából;
-
Amazona mercenaria Venezuelából;
-
Amazona xanthops Bolíviából és Paraguayból;
-
Aratinga aurea Argentínából;
-
Bolborhynchus ferrugineifrons, Hapalopsittaca fuertesi, Pyrrhura calliptera és Pyrrhura viridicata Kolumbiából;
-
Poicephalus robustus Botswanából, a Dél-afrikai Köztársaságból, Gambiából, Namíbiából, Szenegálból és Szváziföldről;
-
Psittacula finschii Bangladesből és Kambodzsából;
-
Psittacus erithacus Burundiból, Maliból és Togóból;
-
Bubo blakistoni Kínából, Japánból és Oroszországból;
-
Ninox affinis Indiából;
-
Otus capnodes és Otus paulani a Comore-szigetekről;
-
Otus insularis a Seychelle-szigetekről;
-
Scotopelia ussheri Elefántcsontpartból, Ghánából, Guineából, Libériából és Sierra Leonéből;
-
Heloderma horridum Guatemalából és Mexikóból;
-
Podocnemis erythrocephala Kolumbiából és Venezuelából;
-
Podocnemis expansa Ecuadorból, Guyanából, Kolumbiából, Peruból, Trinidad és Tobagoból és Venezuelából;
-
Gopherus polyphemus az Amerikai Egyesült Államokból;
-
Manouria emys Bangladesből, Indiából, Mianmarból és Thaiföldről;
-
Testudo horsfieldii Kínából és Pakisztánból;
-
Montipora caliculata Tongából.
(5)
Sor került konzultációra azon fajok származás szerinti országaival, amelyeknek az Unióba történő behozatalára e rendelet alapján új korlátozások vonatkoznak.
(6)
Az egyezmény szerződő feleinek tizenötödik konferenciáján új nevezéktani megnevezéseket fogadtak el az állatok körében (fajok leválasztása, nemek átnevezése), amit ebben a rendeletben is indokolt figyelembe venni.
(7)
Mindezeknek megfelelően módosítani kell azon fajok jegyzékét, amelyeknek az Unióba történő behozatala fel van függesztve, és az egyértelműség érdekében a 359/2009/EK rendelet helyett újat kell elfogadni.
(8)
Az e rendeletben előírt intézkedések összhangban vannak a vadon élő állat- és növényfajok kereskedelmével foglalkozó bizottság véleményével,
ELFOGADTA EZT A RENDELETET:
1. cikk
A 865/2006/EK rendelet 71. cikkében előírt feltételekkel a Bizottság felfüggeszti az e rendelet mellékletében felsorolt vadon élő állat- és növényfajok példányainak az Unióba történő behozatalát.
2. cikk
A 359/2009/EK rendelet hatályát veszti.
A hatályon kívül helyezett rendeletre való hivatkozásokat erre a rendeletre való hivatkozásként kell értelmezni.
3. cikk
Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. november 5-én.

Labels: 10
3
15
20